Å være offer for vold i nære relasjoner, innebærer en stor risiko for psykiske skader, ofte i form av posttraumatisk stressyndrom, som kan følge offeret livet ut. «Særlig barn er sårbare», konstaterer Riksadvokaten i sitt påtaledirektiv for disse sakene. Norske forskere har på oppdrag fra Justisdepartementet anslått at vold i nære relasjoner kostet samfunnet nær 93 milliarder kroner i 1991.